### V Ý Z V A

**na predkladanie ponúk**

zákazky podľa §117 zákona č.343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „ZoVO“)

1. **Verejný obstarávateľ Rímskokatolícka cirkev – farnosť Dunajská Lužná**

**Poštová adresa Jánošíkovská 754/34**

**Mesto Dunajská Lužná**

**PSČ 900 42**

**IČO 34011714**

**Kontaktná osoba** P. Mgr. Stanislav Peter Vavrek

**tel. č.** +4212456980131

**fax**

**e-mail farnostdl@dominikani.sk**

**adresa hlavnej stránky verejného obstarávateľa (URL): www.dunajskaluzna.fara.sk**

1. **Zatriedenie obstarávacieho subjektu podľa zákona**

§ 7 ods. 1 písm. a) zákona.

1. **Verejný obstarávateľ nakupuje pre iných verejných obstarávateľov**

Nie

1. **Názov zákazky**

Kostol Svätej Trojice v Rovinke - Lavice

1. **Druh zákazky**

Zákazka na dodanie tovaru

1. **Hlavné miesto** **dodania**

Rovinka, Hlavná 42, Objekt Kostol Svätej Trojice

1. **Výsledok verejného obstarávania**

Zmluva o dielo

1. **Stručný opis zákazky**

Nachádza sa v prílohe č. 1, rozmery a prevedenie podľa prílohy č. 5

1. **Obhliadka miesta:**

Obhliadka nie je potrebná.

1. **Hlavný predmet zákazky:**

4522100-2

1. **Predpokladaná hodnota zákazky v EUR bez DPH:** 39.395,00 **EUR bez DPH**

Verejný obstarávateľ si vyhradzuje právo prijať ponuku, ktorej návrh na plnenie kritéria bude **vyšší** ako predpokladaná hodnota zákazky.

1. **Termín plnenia**

Od: marec 2020 – Do: júl 2020

1. **Hlavné podmienky financovania a platobné dojednania**

13.1 Predmet zákazky bude financovaný z dotácie programu Interreg V-A SK-HU a z rozpočtu verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom. Predložená faktúra bude vystavená na základe preberacieho protokolu.

13.2 Splatnosť faktúry je 30 dní od jej preukázateľného doručenia verejnému obstarávateľovi. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača.

13.3 Verejný obstarávateľ poskytuje preddavok, alebo zálohovú platbu.

1. **Právne vzťahy vyžadované od skupiny dodávateľov, s ktorými sa v prípade úspešnosti uzavrie rámcová dohoda**

Nevyžadujú sa.

1. **Podmienky účasti**

**15.1** **Osobné postavenie**

15.1.1 Uchádzač musí spĺňať podmienky účasti týkajúce sa osobného postavenia podľa   
§ 32 ods. 1 písm. e) ZoVO. Jej splnenie preukazuje uchádzač alebo každý člen skupiny dodávateľov jedným zo spôsobov, a to nasledovne:

1. predložením dokladov podľa § 32 ods. 2 písm. e) ZoVO - doklad o oprávnení poskytovať službu,ktorý zodpovedá predmetu zákazky **alebo**
2. zápisom do zoznamu hospodárskych subjektov, ktorý je vedený podľa § 152 ZoVO,   
   a z ktorého bude zrejmé, že uchádzač poskytuje službu,ktorá zodpovedá predmetu zákazky. V tomto prípade uchádzač nemusí predkladať doklad v súlade s bodom 15.1.1 písm. a) a túto skutočnosť si overuje verejný obstarávateľ v Registri hospodárskych subjektov.

15.1.2 Verejný obstarávateľ uzná rovnocenný zápis do zoznamu hospodárskych subjektov alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ prijme aj iný rovnocenný doklad predložený uchádzačom.

15.1.3 V súlade s § 187 ods. 7 ZoVO, ktorý nadobudol účinnosť dňa 18.04.2016, je zápis v zozname hospodárskych subjektov vykonaný podľa predpisov účinných   
do 17.04.2016 zápisom v rozsahu zapísaných skutočností.

15.1.4 Uchádzač **nesmie byť vedený v registri osôb so zákazom účasti** vo verejnom obstarávaní, ktorý vedie Úrad pre verejné obstarávanie podľa § 183 ZoVO. V prípade,   
že uchádzač je vedený v tomto registri ku dňu predkladania ponúk, nebude jeho ponuka hodnotená.

15.1.5 Uchádzač preukazuje splnenie podmienky účasti predložením niektorého z vyššie uvedených dokladov **v origináli alebo ako ich úradne osvedčenej kópie** (predloženie ponuky v listinnej podobe) **alebo** ako sken týchto dokladov (predloženie ponuky v elektronickej podobe) spolu s predložením ponuky.

15.1.6 Ak uchádzač nepredloží doklady podľa bodu 15.1.1 tejto výzvy na predkladanie ponúk a nebude možné uplatniť inštitút vysvetlenia/doplnenia ponuky v zmysle ZoVO, nebude jeho ponuka zaradená do hodnotenia.

**Zdôvodnenie primeranosti určených podmienok účasti**

Podmienky účasti boli stanovené v súlade s platnou legislatívou.

1. **Kritériá na vyhodnotenie ponúk**

Najnižšia cena za celý predmet zákazky v EUR vrátane DPH.

Uchádzač **musí** predložiť prílohu č.2 tejto výzvy *Návrh na plnenie kritérií*  *a*prílohu č.3 tejto výzvy *Štruktúrovaný rozpočet* podpísané uchádzačom alebo osobou oprávnenou konať za uchádzača.

1. **Lehota na predkladanie ponúk uplynie dňom**

**Lehota na predkladanie ponúk uplynie** 5 dňom od zverejnenia ponuky na webstránke www.dunajskaluzna.fara.sk

**18. Spôsob a miesto na predloženie ponúk**

Ponuky je možné predkladať v elektronickej **alebo** v listinnej podobe. Obe majú rovnakú váhu.

18.1 Ponuka predložená v **elektronickej podobe**:

Ponuka je doručená na adresu: farnostdl@dominikani.sk

Do predmetu e-mailu treba uviesť heslo: *„Výberové konanie“.*

V prípade predloženia ponuky v elektronickej podobe musia byť všetky dokumenty podpísané uchádzačom alebo osobou oprávnenou konať za uchádzača, následne oskenované (scan) a doručené v lehote na predkladanie ponúk na vyššie uvedenú mailovú adresu.

Ak predkladá uchádzač ponuku v elektronickej podobe a je úspešný, je povinný   
pred uzavretím rámcovej dohody doručiť doklady a dokumenty podľa bodu 19.1 – 19.4 tejto výzvy aj v listinnej podobe ako originál alebo úradne osvedčené kópie.

18.2 Ponuku v **listinnej podobe** uchádzač predloží na adresu:

Rímskokatolícka cirkev – farnosť Dunajská Lužná, Jánošíkovská 754/34, 900 42 Dunajská Lužná

Ponuka musí byť označená nápisom: „*NEOTVÁRAŤ! – Výberové konanie Lavice“.*

Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).

V  prípade predloženia ponuky v listinnej podobe **musia byť doklady v súlade s bodom 19.1 tejto výzvy predložené v origináli alebo ako úradne osvedčené kópie a dokumenty v súlade s bodmi 19.2** a **19.3 tejto výzvy podpísané** uchádzačom alebo osobou oprávnenou konať za uchádzača a doručené v lehote na predkladanie ponúk   
na vyššie uvedenú adresu verejného obstarávateľa.

**19. Obsah ponuky**

Ponuka musí obsahovať nasledovné:

**19.1 Doklady/dokumenty** v súlade s bodom 15.1.1 tejto výzvy.

**19.2 Návrh na plnenie kritéria** (Príloha č. 2) podpísaný uchádzačom alebo osobou oprávnenou konať za uchádzača vrátane identifikačných údajov. Ak uchádzač nie je platiteľom DPH, na túto skutočnosť upozorní a v ponuke uvedie cenu celkom.

19.3 **Štruktúrovaný rozpočet** podpísaný uchádzačom alebo osobou oprávnenou konať za uchádzača.

**19.4 Návrh zmluvy bez jej príloh** (Príloha č. 4)podpísaný uchádzačom alebo osobou oprávnenou konať za uchádzača, v ktorej uchádzač vyplní údaje v článku II ods. 6 a v článku III ods. 1 tejto rámcovej dohody .

**20. Jazyk, v ktorom možno predložiť ponuky**

Štátny jazyk, slovenský jazyk. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku

1. **Ďalšie informácie**

Vzájomná komunikácia a dorozumievanie medzi verejným obstarávateľom, záujemcami, resp. uchádzačmi ohľadom vysvetľovania podmienok účasti vo verejnom obstarávaní uvedených vo výzve na predkladanie ponúk alebo iných dokumentov poskytnutých verejným obstarávateľom v lehote na predkladanie ponúk sa bude uskutočňovať iba v štátnom (slovenskom) jazyku.

Prípadné nejasnosti je možné konzultovať s kontaktnou osobou: Mgr. Peter Vavrek

Pracovný čas verejného obstarávateľa je v pracovných dňoch od 8.00 do 15.00 hod..

Všetky výdavky spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa.

1. **Informácia o vyhodnotení ponúk**

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom, ktorých ponuky sa vyhodnocovali.

1. **Minimálna lehota, počas ktorej sú ponuky uchádzačov viazané**

30 dní odo dňa uplynutia lehoty na predkladanie ponúk.

1. **Dátum zaslania výzvy na predkladanie ponúk**   
   13.03.2020
2. **Dátum zverejnenia výzvy na internetovej stránke verejného obstarávateľa**

13.03.2020

**Prílohy k výzve na predkladanie ponúk:**

Príloha č. 1 - Špecifikácia predmetu zákazky

Príloha č. 2 - Návrh na plnenie kritéria

Príloha č. 3 - Štruktúrovaný rozpočet

Príloha č. 4 - Návrh rámcovej dohody